โครงสร้างการจัดการ

ณ วันที่ 31 ธันวาคม 2550 โครงสร้างการจัดการภายในองค์กรของบริษัทประกอบด้วย
คณะกรรมการบริษัท คณะกรรมการตรวจสอบ และทีมผู้บริหาร ตามรายละเอียดดังนี้คือ

-   คณะกรรมการ

1.  ศาสตราจารย์นายแพทย์อรุณ เผ่าสวัสดิ์ ประธานกรรมการ

2.  นายแพทย์ปราเสริฐ ปราสาททองโอสถ รองประธานกรรมการ

3.  ศาสตราจารย์นายแพทย์เสนอ อินทรสุขศรี ประธานคณะกรรมการอิสระ

4.  นายแพทย์พงษ์ศักดิ์ วิทยากร กรรมการ

5.  นายแพทย์จิโรจน์ สุชาโต กรรมการ

6.  นายแพทย์จุลเดช ยศสุนทรากุล กรรมการ

7.  ศาสตราจารย์นายแพทย์สันต์ศิริ ศรมณี กรรมการอิสระ

8.  แพทย์หญิงยิ่งดาว ไกรฤกษ์ กรรมการ

9.  นายอนุชาต ชัยประภา กรรมการอิสระ

10. นายวัลลภ อธิคมประภา กรรมการ

11. นายธวัชวงค์ ธะนะสุมิต กรรมการ

12. นายแพทย์กิติพันธ์ วิสุทธารมณ์ กรรมการ

13. นายแพทย์ชาตรี ดวงเนตร กรรมการ

  กรรมการผู้มีอำนาจลงนามแทนบริษัท

นายแพทย์พงษ์ศักดิ์ วิทยากร นายแพทย์จุลเดช ยศสุนทรากุล นายแพทย์จิโรจน์ สุชาโต
นายแพทย์ชาตรี ดวงเนตร และนายวัลลภ อธิคมประภา
กรรมการสองในห้าท่านนี้ลงลายมือชื่อร่วมกันและประทับตราบริษัท

  ขอบเขตหน้าที่และความรับผิดชอบของคณะกรรมการบริษัท

  1. คณะกรรมการจะต้องปฏิบัติหน้าที่โดยใช้ความรู้
  ความสามารถให้เป็นประโยชน์ต่อการดำเนินงานของบริษัท
  ให้เป็นไปตามข้อบังคับของบริษัทและตามมติของที่ประชุมผู้ถือหุ้น และมีอำนาจกระทำการใดๆ
  ตามที่ระบุไว้ในหนังสือบริคณห์สนธิ และ พรบ. บริษัทมหาชน หรือกฏที่เกี่ยวข้องต่างๆ

  2. ปฏิบัติตามข้อกำหนดและข้อพึงปฏิบัติที่ดีสำหรับกรรมการบริษัทจดทะเบียน
  ตามหลักเกณฑ์ของตลาดหลักทรัพย์แห่งประเทศไทย

  3. กำหนดนโยบายและกำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้
  รวมถึง พิจารณาอนุมัติแผนธุรกิจ งบประมาณประจำปี อนุมัติการลงทุน
  และการตัดสินใจทางการเงิน

  4. กำกับดูแลการดำเนินงานของผู้บริหาร ติดตามผลการดำเนินงานของบริษัท
  เพื่อให้มั่นใจว่าเป็นไปตามเป้าหมายและแผนงานที่กำหนดไว้

  5. จัดให้มีระบบการควบคุมภายในและตรวจสอบภายในที่มีประสิทธิภาพ เพื่อดำเนินการตรวจสอบ
  ดูแลการปฏิบัติงาน และประสานงานร่วมกับคณะกรรมการตรวจสอบ

6.  มีความรับผิดชอบต่อผู้ถือหุ้น ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลอย่างเป็นมาตรฐานและโปร่งใส

-   คณะกรรมการตรวจสอบ

1. ศาสตราจารย์นายแพทย์เสนอ อินทรสุขศรี ประธานกรรมการตรวจสอบ

2. ศาสตราจารย์นายแพทย์สันต์ศิริ ศรมณี กรรมการตรวจสอบ

3. นายอนุชาต ชัยประภา กรรมการตรวจสอบ

ขอบเขตหน้าที่และความรับผิดชอบของคณะกรรมการตรวจสอบ

เพื่อให้คณะกรรมการตรวจสอบสามารถปฎิบัติงานได้ตามหน้าที่ที่คณะกรรมการบริษัทมอบหมาย
คณะกรรมการตรวจสอบมีหน้าที่และความรับผิดชอบดังต่อไปนี้

1.  สอบทานให้บริษัทมีการรายงานและการเปิดเผยข้อมูลในการรายงานทางการเงินของบริษัทให้มีความถูกต้อง
    ครบถ้วน เป็นที่เชื่อถือได้
    โดยการประสานงานกับผู้ตรวจสอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  สอบทานให้บริษัทมีระบบการควบคุมภายในที่เหมาะสมและมีประสิทธิภาพโดยสอบทานร่วมกับผู้ตรวจสอบอิสระภายนอกและผู้ตรวจสอบภายใน
    ถึงความเพียงพอของระบบควบคุมภายในของบริษัท

3.  สอบทานไม่ให้เกิดความขัดแย้งทางผลประโยชน์
    โดยการสอบทานการทำรายการระหว่างบริษัทหรือบริษัทย่อยกับบุคคลเกี่ยวโยงกัน

4.  สอบทานให้บริษัทปฏิบัติตามข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้อง

5.  สอบทานหลักฐานการไต่สวนภายใน
    เมื่อมีข้อสงสัยหรือสันนิษฐานว่าอาจมีการทุจริตหรือมีสิ่งผิดปกติหรือความบกพร่องสำคัญในระบบการควบคุมภายใน
    และนำเสนอคณะกรรมการบริษัทพิจารณาต่อไป

6.  สั่งการและสอบทานหลักฐานหากมีข้อสงสัยว่าอาจมีการฝ่าฝืนกฎหมายหรือข้อกำหนดใดๆ
    ของตลาดหลักทรัพย์
    ซึ่งมีหรืออาจมีผลกระทบต่อฐานะการเงินและผลการดำเนินงานของบริษัทจดทะเบียนอย่างมีนัยสำคัญ

7.  พิจารณาแต่งตั้งผู้สอบบัญชีและค่าสอบบัญชีบริษัทประจำปีต่อคณะกรรมการบริษัทเพื่อประกอบความเห็นต่อที่ประชุมผู้ถือหุ้น

8.  ภารกิจอื่นๆ ตามที่คณะกรรมการบริษัทกำหนดหรือมอบหมายเป็นการเฉพาะ

-   คณะผู้บริหาร

1. นายแพทย์ปราเสริฐ ปราสาททองโอสถ ประธานคณะผู้บริหาร

2. นายแพทย์พงษ์ศักดิ์ วิทยากร รองประธานคณะผู้บริหาร

3. นายแพทย์จุลเดช ยศสุนทรากุล คณะผู้บริหาร

4. นายแพทย์จิโรจน์ สุชาโต คณะผู้บริหาร

5. นายวัลลภ อธิคมประภา คณะผู้บริหาร

6. แพทย์หญิงยิ่งดาว ไกรฤกษ์ คณะผู้บริหาร

7. นายแพทย์ชาตรี ดวงเนตร คณะผู้บริหาร

8. นายแพทย์กิติพันธ์ วิสุทธารมณ์ คณะผู้บริหาร

9. นายฌอง ชิน วา คณะผู้บริหาร

10. นายแพทย์กฤตวิทย์ เลิศอุตสาหกูล คณะผู้บริหาร

11. นายแพทย์พิชิต กังวลกิจ คณะผู้บริหาร

12. แพทย์หญิงสมสิริ สกลสัตยาทร คณะผู้บริหาร

13. นายแพทย์สมชาย จันทร์สว่าง คณะผู้บริหาร

14. รศ.อัจจิมา เศรษฐบุตร คณะผู้บริหารและเลขานุการ

  ขอบเขตหน้าที่และความรับผิดชอบของคณะผู้บริหาร (CEO Committee)

1.  กำหนดกลยุทธ์ทางธุรกิจ นโยบาย แผนธุรกิจและงบประมาณของบริษัท
    เพื่อเสนอต่อคณะกรรมการบริษัทเพื่อพิจารณาให้ความเห็นชอบ

2.  ควบคุม ตรวจสอบ กำกับ ดูแลการดำเนินกิจการของบริษัท
    ภายใต้ขอบเขตอำนาจหน้าที่ที่ได้รับมอบหมายจากคณะกรรมการบริษัท
    ทั้งนี้ให้เป็นไปตามระเบียบอำนาจอนุมัติและดำเนินการที่ได้รับการอนุมัติจากที่ประชุมคณะกรรมการบริษัท
    เพื่อให้เกิดประโยชน์สูงสุดแก่บริษัทและผู้ถือหุ้น และให้เป็นไปอย่างมีประสิทธิภาพ
    เอื้อต่อสภาพการดำเนินธุรกิจ

3.  มอบหมาย ติดตาม และกำกับดูแลฝ่ายบริหาร ภายใต้การกำกับดูแลของประธานคณะผู้บริหาร
    โดยปฏิบัติหน้าที่ตามที่ได้รับมอบหมายจากคณะกรรมการบริษัท

4.  พิจารณากลั่นกรองเรื่องที่จะต้องนำเข้าสู่การพิจารณาของคณะกรรมการของบริษัท
    รวมตลอดถึงการพิจารณาหาแนวทางเพื่อการแก้ไขปัญหาของบริษัท
    รวมถึงเสนอนโยบายในการบริหารงานของบริษัท ตลอดจนนโยบายเกี่ยวกับบุคลากรของบริษัท
    เพื่อเสนอคณะกรรมการเพื่อพิจารณา

5.  เสนอแต่งตั้งและถอดถอนผู้บริหารระดับสูง
    พร้อมทั้งกำหนดอำนาจหน้าที่และความรับผิดชอบของผู้บริหารระดับสูงในแต่ละด้าน

6.  ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

7.  ปฏิบัติตามมติที่ประชุมผู้ถือหุ้นและมติคณะกรรมการบริษัทโดยชอบด้วยกฎหมาย ด้วยความซื่อสัตย์
    สุจริตและระมัดระวังรักษาผลประโยชน์ของบริษัท และต้องเป็นไปตามกฎหมาย วัตถุประสงค์
    และข้อบังคับของบริษัท

ทั้งนี้ ขอบเขตของอำนาจหน้าที่ที่ได้รับมอบหมายข้างต้น
จะต้องไม่มีลักษณะเป็นการให้อำนาจที่ทำให้คณะผู้บริหารและประธานคณะผู้บริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใด (ตามที่คณะกรรมการกำกับหลักทรัพย์ หรือ
กลต. ประกาศกำหนด) กับบริษัทหรือบริษัทย่อย ในกรณีดังกล่าว
รายการหรือเรื่องดังกล่าวจะต้องนำเสนอต่อคณะกรรมการตรวจสอบ และ/หรือ
คณะกรรมการของบริษัท (แล้วแต่กรณี) เพื่อพิจารณาอนุมัติ

-   ทีมผู้บริหาร

  ----------------------------- -----------------------------------------
  ผู้บริหาร                        ตำแหน่ง

  1. นายวัลลภ อธิคมประภา          กรรมการผู้อำนวยการใหญ่ และประธานเจ้าหน้าที่บริหาร
                                สายบัญชีและการเงิน
                                และรักษาการประธานคณะผู้บริหารกลุ่ม 5 *

  2. นายฌอง ชิน วา               ผู้อำนวยการใหญ่ฝ่ายปฏิบัติการ (COO) และ
                                ประธานคณะผู้บริหารกลุ่ม 2 *

  3. นายแพทย์ชาตรี ดวงเนตร        ประธานคณะผู้บริหารกลุ่ม 1 *

  4. นายแพทย์กฤตวิทย์ เลิศอุตสาหกูล   ประธานคณะผู้บริหารกลุ่ม 3 *

  5. แพทย์หญิงยิ่งดาว ไกรฤกษ์        ประธานคณะผู้บริหารกลุ่ม 4 *
  ----------------------------- -----------------------------------------

* หมายเหตุ

  กลุ่ม 1 หมายถึง ศูนย์การแพทย์โรงพยาบาลกรุงเทพ ซึ่งประกอบด้วย โรงพยาบาลกรุงเทพ
  โรงพยาบาลหัวใจกรุงเทพ โรงพยาบาลวัฒโนสถ และโรงพยาบาลกรุงเทพอินเตอร์เนชั่นแนล

  กลุ่ม 2 หมายถึง โรงพยาบาลสมิติเวช สุขุมวิท โรงพยาบาลสมิติเวช ศรีนครินทร์
  และโรงพยาบาลสมิติเวชศรีราชา

  กลุ่ม 3 หมายถึง โรงพยาบาลกรุงเทพพัทยา โรงพยาบาลกรุงเทพระยอง
  โรงพยาบาลกรุงเทพจันทบุรี โรงพยาบาลกรุงเทพตราด คลินิคอินเตอร์เนชั่นแนลเกาะช้าง
  และโโรงพยาบาลกรุงเทพสมุย

  กลุ่ม 4 หมายถึง โรงพยาบาลกรุงเทพพระประแดง โรงพยาบาลกรุงเทพหาดใหญ่
  โรงพยาบาลกรุงเทพภูเก็ต และโรงพยาบาลบีเอ็นเอช

  กลุ่ม 5 หมายถึง กิจการ Non- Hoapital ทั้งหมด และโรงพยาบาลกรุงเทพ ราชสีมา

  หน้าที่และความรับผิดชอบ

ผู้บริหารมีหน้าที่จัดการและรับผิดชอบบริหารงานภายในให้เป็นไปตามนโยบายและเป้าหมายทางธุรกิจที่วางไว้

2.3 การสรรหากรรมการ

การแต่งตั้งและถอดถอนกรรมการบริษัท จะเป็นไปตามข้อบังคับบริษัทที่กำหนดไว้ ดังนี้คือ

-   คณะกรรมการบริษัทต้องประกอบด้วยกรรมการอย่างน้อย 5 ท่าน
    และไม่น้อยกว่ากึ่งหนึ่งต้องมีถิ่นฐานอยู่ในประเทศ

-   กรรมการต้องเป็นบุคคลธรรมดา และมีคุณสมบัติดังนี้

(1) บรรลุนิติภาวะ

(2) ไม่เป็นบุคคลล้มละลาย ไร้ความสามารถ หรือเสมือนไร้ความสามารถ

(3) ไม่เคยรับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้โดยทุจริต

(4) ไม่เคยถูกลงโทษ ไล่ออก หรือปลดออกจากราชการ องค์การ หรือหน่วยงานของรัฐ
    ฐานทุจริตต่อหน้าที่

-   การคัดเลือกคณะกรรมการบริษัท ให้ที่ประชุมผู้ถือหุ้นเลือกตั้งตามหลักเกณฑ์ดังต่อไปนี้

(1) ผู้ถือหุ้นหนึ่งคนมีคะแนนเสียงเท่ากับจำนวนหุ้นที่ถือคูณด้วยจำนวนกรรมการที่จะเลือกตั้ง

(2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

(3) บุคคลที่ได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้เลือกโดยวิธีจับสลาก เพื่อให้ได้จำนวนกรรมการที่จะพึงมี

-   ในการประชุมสามัญประจำปีทุกครั้ง ให้กรรมการออกจากตำแหน่งทั้งชุด
    และให้เลือกตั้งคณะกรรมการใหม่ทั้งชุดพร้อมกันในคราวเดียว
    แต่ให้คณะกรรมการชุดเดิมรักษาการในตำแหน่งเพื่อดำเนินกิจกรรมของบริษัทต่อไปพลางก่อนเท่าที่จำเป็น
    จนกว่าคณะกรรมการชุดใหม่จะเข้ารับหน้าที่
    กรรมการซึ่งพ้นจากตำแหน่งตามข้อบังคับนี้อาจได้รับเลือกตั้งใหม่ได้

-   นอกจากกรรมการพ้นจากตำแหน่งตามวาระแล้ว กรรมการจะพ้นจากตำแหน่งเมื่อ

(1) ตาย

(2) ลาออก

(3) ขาดคุณสมบัติ หรือมีลักษณะต้องห้ามตามกฎหมาย

(4) ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของจำนวนหุ้นที่มาประชุมและมีสิทธิออกเสียง
    และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

(5) ศาลมีคำสั่งให้ออก

-   กรรมการคนใดจะลาออกจากตำแหน่ง ให้ยื่นใบลาออกต่อบริษัท
    การลาออกมีผลนับแต่เมื่อใบลาออกถึงบริษัท

-   ถ้าตำแหน่งกรรมการว่างลงเพราะเหตุอื่น นอกจากการออกตามวาระ
    ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการเหลือน้อยกว่าสองเดือน
    บุคคลซึ่งเข้าเป็นกรรมการแทนนั้นให้อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

  มติของกรรมการตามวรรคหนึ่ง
  ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่

-   ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
    ให้กรรมการที่เหลืออยู่กระทำการในนามของคณะกรรมการได้แต่เฉพาะการจัดให้มีการประชุมผู้ถือหุ้น
    เพื่อเลือกตั้งกรรมการแทนตำแหน่งที่ว่างทั้งหมดเท่านั้น การประชุมให้กระทำภายในหนึ่งเดือน
    นับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
    และบุคคลซึ่งเข้าเป็นกรรมการแทนนั้นให้อยู่ในตำแหน่งได้เพียงวาระที่ยังเหลืออยู่ของกรรมการซึ่งตนแทน

ทั้งนี้ นอกจากหลักเกณฑ์ในการสรรหากรรมการบริษัทซึ่งเป็นไปตามข้อกำหนดข้างต้นแล้ว
บริษัทยังกำหนดให้คณะกรรมการบริษัทต้องประกอบด้วยกรรมการอิสระ จำนวนอย่างน้อย 3 ท่าน
ซึ่งมีคุณสมบัติตามเกณฑ์ที่สำนักงานคณะกรรมการกำกับหลักทรัพย์และตลาดหลักทรัพย์ได้กำหนดไว้ทุกประการ

3. ค่าตอบแทนผู้บริหาร

3.1 ค่าตอบแทนที่เป็นเงิน ประจำปี 2550

-   คณะกรรมการบริษัท จำนวน 13 ท่าน
    ได้รับค่าตอบแทนในรูปของค่าเบี้ยประชุมและบำเหน็จกรรมการ ในปี 2550 เป็นเงินรวม
    15.70 ล้านบาท ตามรายละเอียดดังนี้

+--------------------------------+-----------------+-------------------+
| รายชื่อกรรมการบริษัท               |                 | ค่าตอบแทนรวม       |
|                                |                 |                   |
|                                |                 | (ล้านบาท)          |
+================================+=================+===================+
| 1. ศาสตราจารย์เกียรติคุณนายแพทย์อรุณ | เผ่าสวัสดิ์         | 1.56              |
+--------------------------------+-----------------+-------------------+
| 2. นายแพทย์ปราเสริฐ              | ปราสาททองโอสถ   | 1.21              |
+--------------------------------+-----------------+-------------------+
| 3. ศาสตราจารย์นายแพทย์เสนอ       | อินทรสุขศรี        | 1.30              |
+--------------------------------+-----------------+-------------------+
| 4. นายแพทย์พงษ์ศักดิ์               | วิทยากร          | 1.17              |
+--------------------------------+-----------------+-------------------+
| 5. นายแพทย์จิโรจน์                | สุชาโต           | 1.15              |
+--------------------------------+-----------------+-------------------+
| 6. นายแพทย์จุลเดช                | ยศสุนทรากุล       | 1.16              |
+--------------------------------+-----------------+-------------------+
| 7. ศาสตราจารย์นายแพทย์สันต์ศิริ      | ศรมณี            | 1.30              |
+--------------------------------+-----------------+-------------------+
| 8. แพทย์หญิงยิ่งดาว                | ไกรฤกษ์          | 1.17              |
+--------------------------------+-----------------+-------------------+
| 9.นายอนุชาต                     | ชัยประภา         | 1.28              |
+--------------------------------+-----------------+-------------------+
| 10.นายวัลลภ                     | อธิคมประภา       | 1.15              |
+--------------------------------+-----------------+-------------------+
| 11. นายธวัชวงค์                  | ธะนะสุมิต         | 0.95              |
+--------------------------------+-----------------+-------------------+
| 12.นายแพทย์กิตติพันธ์               | วิสุทธารมณ์        | 1.15              |
+--------------------------------+-----------------+-------------------+
| 13. นายแพทย์ชาตรี                | ดวงเนตร         | 1.15              |
+--------------------------------+-----------------+-------------------+

-   คณะผู้บริหาร ได้รับค่าตอบแทนในรูปของค่าเบี้ยประชุม ในปี 2550 เป็นเงินรวม 0.50
    ล้านบาท

-   ผู้บริหาร ได้รับค่าตอบแทนในรูปของ เงินเดือน และโบนัส ในปี 2550 เป็นเงินรวม 22.67
    ล้านบาท

3.2 ค่าตอบแทนอื่น

บริษัทมีนโยบายให้ค่าตอบแทนอื่นแก่คณะกรรมการบริษัทและผู้บริหาร นอกเหนือจากค่าเบี้ยประชุม
บำเหน็จกรรมการ เงินเดือน และโบนัส ซึ่งได้แก่ รถประจำตำแหน่ง และโทรศัพท์มือถือ เป็นต้น
นอกจากนี้ กรรมการและผู้บริหารจะได้รับสวัสดิการรักษาพยาบาลตามระเบียบของบริษัทที่ได้วางไว้
เช่นเดียวกับพนักงานประจำของบริษัท

4. รายงานการปฏิบัติตามหลักการกำกับดูแลกิจการที่ดี

คณะกรรมการบริษัทได้ตระหนักถึงบทบาท หน้าที่
และความรับผิดชอบในการกำกับดูแลกิจการที่ดีเพื่อให้การดำเนินธุรกิจมีความเจริญเติบโตอย่างต่อเนื่องและมั่นคง
ด้วยการบริหารงานอย่างมีประสิทธิภาพและโปร่งใส
เพื่อเป็นการสร้างความเชื่อมั่นให้แก่ผู้เกี่ยวข้องทุกฝ่าย
ซึ่งจะนำไปสู่ประโยชน์สูงสุดแก่บริษัทและผู้ถือหุ้น

4.1 สิทธิของผู้ถือหุ้น

บริษัทได้ตระหนักถึงสิทธิของผู้หุ้นทุกรายเป็นสำคัญ
โดยบริษัทได้ให้ความสำคัญเป็นอย่างยิ่งต่อผู้ถือหุ้นในการรับรู้ข้อมูลข่าวสารที่ถูกต้อง ครบถ้วน
โปร่งใส เปิดเผยและสามารถตรวจสอบได้
ผู้ถือหุ้นสามารถใช้สิทธิในการดูแลรักษาผลประโยชน์ของตน โดยการแสดงความคิดเห็น
ให้ข้อเสนอแนะและออกเสียงลงมติในที่ประชุมผู้ถือหุ้น
ใช้สิทธิร่วมตัดสินใจในการเปลี่ยนแปลงที่สำคัญต่างๆ รวมทั้งเลือกตั้งคณะกรรมการ
ซึ่งในการประชุมผู้ถือหุ้นที่ผ่านมาบริษัทได้จัดส่งหนังสือนัดเชิญประชุมและข้อมูลประกอบการประชุมให้ผู้ถือหุ้นทราบล่วงหน้าก่อนวันประชุมไม่น้อยกว่า
10 วัน พร้อมทั้งประกาศแจ้งคำบอกกล่าวนัดประชุมผู้ถือหุ้นในหนังสือพิมพ์ติดต่อกัน 3 วัน
ก่อนวันประชุมไม่น้อยกว่า 3 วันทำการ
และได้นำข้อมูลหนังสือเชิญประชุมผู้ถือหุ้นเปิดเผยในเว็บไซท์ก่อนล่วงหน้า
นอกจากนี้ในแต่ละวาระได้มีการแสดงความเห็นของคณะกรรมการประกอบและได้จัดให้มีเอกสารประกอบการประชุมอย่างละเอียดทั้งภาษาไทยและภาษาอังกฤษเพื่อให้ผู้ถือหุ้นได้พิจารณาก่อนการเข้าประชุม
โดยบริษัทได้เพิ่มทางเลือกให้กับผู้ถือหุ้นโดยให้กรรมการอิสระ 3 ท่าน
เป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้
โดยผู้ถือหุ้นสามารถเข้าชื่อทำหนังสือขอให้คณะกรรมการเรียกประชุมวิสามัญผู้ถือหุ้นเมื่อใดก็ได้สุดแต่จะเห็นสมควรตามที่ข้อบังคับบริษัทกำหนดไว้
โดยระบุเหตุผลในการขอเรียกประชุมอย่างชัดเจน
โดยคณะกรรมการต้องจัดให้มีการประชุมผู้ถือหุ้นภายใน 1 เดือน นับแต่วันที่ได้รับหนังสือจากผู้ถือหุ้น

ทั้งนี้ คณะกรรมการบริษัทได้ให้ความสำคัญเป็นอย่างยิ่งต่อการประชุมผู้ถือหุ้น
โดยกรรมการบริษัททั้งคณะได้เข้าร่วมประชุมครบทั้ง 13 ท่าน
ก่อนการประชุมได้มีการชี้แจงวิธีการลงคะแนนและเปิดโอกาสให้ผู้ถือหุ้นได้ใช้สิทธิอย่างเท่าเทียมกันในการแสดงความเห็นและมีโอกาสซักถามในประเด็นต่างๆ
ต่อคณะกรรมการ และมีการบันทึกการประชุมอย่างถูกต้องครบถ้วน
เพื่อให้ผู้ถือหุ้นและผู้ที่เกี่ยวข้องสามารถตรวจสอบได้ภายหลัง

4.2 การปฏิบัติต่อผู้ถือหุ้นอย่างเท่าเทียมกัน

บริษัทตระหนักถึงความสำคัญผู้ถือหุ้นส่วนน้อยเท่าเทียมและเป็นธรรมโดยบริษัทได้เปิดเผยข้อมูลแก่ผู้ถือหุ้นทุกรายอย่างโปร่งใสและเพียงพอ
เป็นไปตามขอบังคับของตลาดหลักทรัพย์แห่งประเทศไทย สามารถแบ่งเป็น 2 ประการหลักคือ
ให้ความสำคัญแก่สิทธิของผู้ถือหุ้นทุกท่านในการเข้าร่วมประชุมผู้ถือหุ้น
โดยจัดให้มีการจัดส่งเอกสารวาระการประชุม ความเห็นของคณะกรรมการบริษัท
เอกสารประกอบการประชุมของแต่ละวาระที่เพียงพอต่อการตัดสินใจของผู้ถือหุ้น
และหนังสือมอบฉันทะให้แก่ผู้ถือหุ้นทุกราย ทั้งนี้ได้มีการเสนอชื่อคณะกรรมการอิสระจำนวน 3
ท่านเพื่อเป็นทางเลือกในการมอบฉันทะของผู้ถืหุ้น
พร้อมเปิดโอกาสให้ผู้ถือหุ้นสามารถติดต่อสอบถามข้อสงสัยในแต่ละวาระการประชุมก่อนวันประชุมผู้ถือหุ้น
เพื่อสามารถประกอบการพิจารณาตัดสินใจในแต่ละวาระนั้นๆ ก่อนประชุมผู้ถือหุ้น
บริษัทยังได้เปิดโอกาสให้ผู้ถือหุ้นใช้สิทธิเลือกตั้งคณะกรรมการบริษัทเป็นรายบุคคลและ
มีการใช้บัตรลงคะแนนเสียงในวาระที่สำคัญเพื่อความโปร่งใสและตรวจสอบได้

บริษัทยังได้เน้นความโปร่งใสของคณะกรรมการและผู้บริหาร
โดยได้จัดให้คณะกรรมการและผู้บริหารทุกท่านมีหน้าที่รายงานการถือครองหลักทรัพย์ให้แก่คณะกรรมการรับทราบทุกเดือน
และจัดให้กรรมการที่มีส่วนได้ส่วนเสียในแต่ละวาระการประชุมคณะกรรมการบริษัท
ไม่มีสิทธิออกเสียงหรือไม่อยู่ในที่ประชุมระหว่างการประชุมวาระที่มีส่วนได้ส่วนเสียนั้น
และได้ทำการเปิดเผยข้อมูลต่อผู้ถือหุ้นทราบทุกครั้งที่มีการทำรายการที่เกี่ยวโยงกัน
หรือการทำรายการได้มาหรือจำหน่ายไปซึ่งสินทรัพย์ตามขนาดรายการที่ตลาดหลักทรัพย์กำหนด
ทั้งนี้คณะกรรมการบริษัทและผู้บริหารได้ปฏิบัติตามกฏเกณฑ์ของตลาดหลักทรัพย์แห่งประเทศไทยและสำนักงานกำกับหลักทรัพย์และตลาดหลักทรัพย์อย่างเคร่งครัด
ให้ความสำคัญกับการขจัดปัญหาความขัดแย้งของผลประโยชน์อย่างรอบคอบ ด้วยความซื่อสัตย์สุจริต
อย่างมีเหตุผลและอิสระ เพื่อประโยชน์ของบริษัทเป็นสำคัญ

4.3 บทบาทของผู้มีส่วนได้เสีย

บริษัทได้ดูแลผู้มีส่วนได้เสียของบริษัทฯ อย่างเต็มที่

  4.3.1 บริษัทมีความมุ่งมั่นที่จะเป็นตัวแทนผู้ถือหุ้นในการดำเนินธุรกิจอย่างโปร่งใส
  มีการจัดการให้มีระบบบัญชี
  และการเงินที่มีความเชื่อถือได้เพื่อสร้างความพึงพอใจสูงสุดให้กับผู้ถือหุ้น
  โดยคำนึงถึงการเจริญเติบโตของบริษัทในระยะยาว
  และผลตอบแทนในระดับที่เหมาะสมอย่างต่อเนื่อง

  4.3.2 ความสัมพันธ์กับลูกค้า
  บริษัทสร้างความพอใจให้กับลูกค้าโดยการให้บิรการที่มีคุณภาพแก่ลูกค้าและปฏิบัติตามเงื่อนไขทางการค้าที่เป็นธรรมแก่ลูกค้าอย่างเคร่งครัด

  4.3.3 ความสัมพันธ์กับคู่ค้า คู่แข่งทางการค้าและเจ้าหนี้ บริษัทฯคำนีงถึง
  ความสามารถและความซื่อสัตย์ในการดำเนินธุรกิจและประโยชน์ร่วมกันกับคู่ค้า
  โดยปฏิบัติตามกฏหมายและ กฏเกณฑ์ต่างๆ อย่างเคร่งครัดและมีจรรยาบรรณที่ดีทางธุรกิจ
  ในการแข่งขันทางธุรกิจบริษัทยึดถีงกฏเกณฑ์การแข่งขันที่เป็นธรรม

  4.3.4 ความรับผิดชอบต่อพนักงาน
  บริษัทมีนโยบายในการพัฒนาและเสริมสร้างวัฒนธรรมและบรรยากาศการทำงานที่ดีสร้างขวัญกำลังใจให้แก่พนักงาน
  ให้ความมั่นคงในอาชีพ

  4.3.5 ความรับผิดชอบต่อชุมชนและสิ่งแวดล้อม
  บริษัทมีนโยบายที่จะดำเนินธุรกิจด้วยความรับผิดชอบต่อสังคม ผู้ที่เกี่ยวข้อง
  และบุคลากรขององค์กร โดยบริษัทได้นำระบบการบริหารสิ่งแวดล้อม ISO 14001
  มาใช้ในโรงพยาบาล พร้อมทั้ง ได้เริ่มจัดทำโครงการ “Corporate Social
  Responsibility” (CSR) เพื่อส่งเสริมสนับสนุน ให้บริษัทดำเนินธุรกิจ
  พร้อมกับการพัฒนาสิ่งแวดล้อม และสังคมควบคู่กัน โดยเป็นการพัฒนาธุรกิจของผู้ที่มีส่วนได้เสีย
  และสังคมอย่างยั่งยืน

  บริษัทยังได้ประกาศ “นโยบายสิ่งแวดล้อม อาชีวอนามัย และความปลอดภัย”
  เพื่อกำหนดใช้ภายในโรงพยาบาล และได้ถ่ายทอดให้พนักงานตลอดจนผู้ที่เกี่ยวข้องทราบโดยทั่วกัน
  โดยมีการนำไปปฏิบัติอย่างจริงจังและต่อเนื่อง
  นอกจากนี้บริษัทได้จัดตั้งมูลนิธิเวชดุสิตเพื่อให้การสนับสนุนงานวิจัยทางการแพทย์ที่เปิดกว้างรับผลงานวิจัยทุกปีจากแพทย์ทั่วประเทศ
  และได้มีการริเริ่มจัดทำโครงการโรงพยาบาลรักษ์ใจคุณเพื่อส่งเสริมให้เยาวชนมีส่วนร่วมในการหาแนวทางป้องกันปัญหาสุขภาพอย่างสร้างสรรค์
  รวมถึงโครงการไทยช่วยไทยซึ่งเป็นการริเริ่มการให้ความสำคัญต่อการป้องกันปัญหาสุขภาพ
  (Healthcare Preventive)

  4.3.6 ความรับผิดชอบต่อหน่วยงานราชการ และองค์กรที่เกี่ยวข้อง
  บริษัทยึดถือและปฏิบัติอย่างเคร่งครัดต่อกฏหมายที่เกี่ยวข้องในด้านต่างๆ ทั้งสิ่งแวดล้อม
  ความปลอดภัย

4.4 การเปิดเผยข้อมูลและความโปร่งใส

คณะกรรมการบริษัทได้ตระหนักถึงความสำคัญของการเปิดเผยข้อมูลที่ถูกต้องและโปร่งใส
โดยกำหนดการเปิดเผยข้อมูลผ่านช่องทางของตลาดหลักทรัพย์ฯ รวมทั้งแบบแสดงข้อมูลประจำปี
ได้เน้นถึงความสำคัญของข้อมูลที่ถูกต้องและมีการปรับปรุงข้อมูลอยู่เสมอ
และจัดให้มีการเผยแพร่รายงานประจำปีผ่านทาง เวปไซด์ของบริษัท

บริษัทยังจัดให้มีหน่วยงานนักลงทุนสัมพันธ์ที่ทำหน้าที่เป็นศูนย์กลางในการเปิดเผยข้อมูลสำคัญต่อนักลงทุนและดูแลกระบวนการรายงานทางการเงิน
เช่น การนำเสนอผลการดำเนินงาน งบการเงิน สารสนเทศของบริษัท
แจ้งต่อตลาดหลักทรัพย์แห่งประเทศไทย รวมถึงมีการทำบทรายงานและการวิเคราะห์ของฝ่ายบริหาร
(MD & A) รายไตรมาส ซึ่งแสดงสถานภาพ ผลการดำเนินงานและแนวโน้มในอนาคตของบริษัท
ต่อผู้ถือหุ้นทั้งในประเทศและต่างประเทศได้รับทราบอย่างเท่าเทียมกันอย่างสม่ำเสมอและครบถ้วนตามความเป็นจริง
ผู้ลงทุนสามารถติดต่อกับหน่วยงานได้โดยตรง หรือผ่านทางเว็บไซท์ของ บริษัท
www.bangkokhospital.com
ซึ่งมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ

ในการปฏิบัติหน้าที่
คณะกรรมการบริษัทได้มีการประเมินแบบประเมินความเพียงพอของระบบการควบคุมภายในทุกปี
เพื่อตรวจสอบประสิทธิภาพการควบคุมภายในของบริษัท ลดความเสี่ยงในการดำเนินธุรกิจของบริษัท
และความโปร่งใสของข้อมูลที่สำคัญของบริษัท
ทั้งนี้บริษัทยังได้มีการพิจารณาบทบาทหน้าที่ความรับผิดชอบของคณะกรรมการตรวจสอบทุกปีหลังจากมีการแต่งตั้งคณะกรรมการตรวจสอบจากที่ประชุมผู้ถือหุ้น
โดยได้เปิดเผยข้อมูลการเข้าร่วมประชุมของกรรมการทุกท่านรวมทั้งอัตราค่าตอบแทนในรายงานประจำปี

คณะกรรมการยังได้แต่งตั้งกรรมการผู้อำนวยการใหญ่เป็นผู้รับผิดชอบการบริหารงานของบริษัทและได้พิจารณากำหนดบทบาทหน้าที่ความรับผิดชอบที่ชัดเจนระหว่างคณะกรรมการบริษัท
และผู้บริหาร
และจัดให้มีรายงานรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี

เนื่องจากบริษัทยังไม่มีคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนที่เหมาะสมคือการกำหนดค่าตอบแทนคณะกรรมการ
จะผ่านการพิจารณาและได้รับอนุมัติจากที่ประชุมผู้ถือหุ้น
สำหรับการกำหนดค่าตอบแทนผู้บริหารระดับสูงจะเป็นไปตามหลักการและนโยบายที่คณะกรรมการกำหนด
โดยเชื่อมโยงกับผลการประกอบการของบริษัทและผลงานของผู้บริหารแต่ละท่าน

4.5 ความรับผิดชอบของคณะกรรมการ

คณะกรรมการบริษัท มีจำนวนทั้งสิ้น 13 ท่าน ประกอบด้วยกรรมการที่เป็นผู้บริหาร จำนวน 8 ท่าน
และกรรมการที่ไม่เป็นผู้บริหาร จำนวน 5 ท่าน ซึ่งในจำนวนนี้เป็นกรรมการอิสระจำนวน 3 ท่าน
โดยประธานกรรมการของบริษัท เป็นกรรมการที่ไม่เป็นผู้บริหาร
และไม่เป็นบุคคลเดียวกับกรรมการผู้อำนวยการใหญ่ของบริษัท ทั้งนี้
เพื่อให้ประธานกรรมการมีความเป็นอิสระอย่างเพียงพอจากฝ่ายจัดการ
และเป็นการแบ่งแยกหน้าที่ในการกำหนดนโยบายการกำกับดูแลกิจการและการบริหารงานประจำ
เพื่อให้เกิดการถ่วงดุลกันอย่างเหมาะสม
บริษัทยังได้จัดให้มีหน่วยงานด้านเลขานุการบริษัทเพื่อทำหน้าที่ให้คำแนะนำด้านกฏหมายและกฏเกณฑ์ต่างๆ
ที่คณะกรรมการจะต้องทราบและปฏิบัติหน้าที่ในการดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ

บริษัทยังมีนโยบายในการสนับสนุนให้กรรมการของบริษัทและบริษัทในเครือได้เข้าอบรมหลักสูตร
Director Certificate Program (DCP) และ Director Accreditation Program
(DAP) กับสมาคมส่งเสริมสถาบันกรรมการบริษัทไทย (IOD)
เพื่อส่งเสริมให้กรรมการมีความเข้าใจในเรื่องการกำกับดูแลธุรกิจให้มีประสิทธิผลสูงสุดและสามารถนำความรู้มาใช้ในการดำเนินนโยบายการกำกับดูแลกิจการที่ดีได้อย่างต่อเนื่อง
โดยกรรมการที่ได้ผ่านการอบรมหลักสูตร Director Certificate Program คือ นายวัลลภ
อธิคมประภา รุ่นที่ 20 นายธวัชวงค์ ธะนะสุมิต รุ่นที่ 27 สำหรับกรรมการอีก 11 ท่าน
ได้ผ่านการอบรมหลักสูตร Director Accreditation Program แล้วทั้งหมด

ในการประชุมคณะกรรมการบริษัทได้มีกำหนดการประชุมคณะกรรมการบริษัทล่วงหน้าตลอดปี
โดยจัดให้มีการประชุมทุกวันพุธสุดท้ายของทุกเดือน
เพื่อให้กรรมการบริษัททุกท่านทราบกำหนดการประชุมล่วงหน้าและสามารถจัดสรรเวลาเข้าร่วมประชุมได้ทุกครั้ง
โดยในการประชุมจะมีการกำหนดวาระการประชุมต่างๆ ไว้ล่วงหน้า และมีวาระสืบเนื่อง
เพื่อติดตามงานที่ได้มอบหมายไว้ซึ่งเลขานุการคณะกรรมการบริษัทได้จัดส่งหนังสือเชิญประชุมและวาระการประชุมล่วงหน้าอย่างน้อย
7 วันทำการ เพื่อให้คณะกรรมการบริษัทได้มีเวลาศึกษาข้อมูลอย่างเพียงพอก่อนการเข้าร่วมประชุม
ทั้งนี้ ในปี 2550 บริษัทได้มีการประชุมคณะกรรมการบริษัท 13 ครั้ง แบ่งเป็นการประชุมวาระสามัญ
12 ครั้งและการประชุมวาระพิเศษ 1 ครั้ง โดยมีรายละเอียดดังนี้

รายชื่อคณะกรรมการบริษัท จำนวนครั้งที่เข้าประชุม

1.  ศาสตราจารย์นายแพทย์อรุณ เผ่าสวัสดิ์ 13/13

2.  นายแพทย์ปราเสริฐ ปราสาททองโอสถ 12/13

3.  นายแพทย์พงษ์ศักดิ์ วิทยากร 11/13

4.  นายวัลลภ อธิคมประภา 12/13

5.  นายแพทย์จุลเดช ยศสุนทรากุล 12/13

6.  ศาสตราจารย์นายแพทย์เสนอ อินทรสุขศรี 13/13

7.  นายแพทย์จิโรจน์ สุชาโต 12/13

8.  ศาสตราจารย์นายแพทย์สันต์ศิริ ศรมณี 12/13

9.  นายธวัชวงค์ ธะนะสุมิต 10/13

10. นายแพทย์กิติพันธ์ วิสุทธารมณ์ 13/13

11. นายแพทย์ชาตรี ดวงเนตร 12/13

12. นายอนุชาต ชัยประภา 12/13

13. แพทย์หญิงยิ่งดาว ไกรฤกษ์ 13/13

5 ด้านบุคลากร

  5.1 จำนวนพนักงาน

ณ วันที่ 31 ธันวาคม 2550บริษัทมีพนักงาน จำนวนรวม 2,321 คน และแพทย์ อีกจำนวน 662 คน
โดยมีรายละเอียดดังนี้คือ

(หน่วย : คน)

  ------------------------------------------ ----------------------------
  ประเภท                                     จำนวน

  พยาบาล                                     663

  พนักงานทั่วไป                                 1,658

  รวมพนักงานทั้งสิ้น                              2,321

  แพทย์ประจำ                                  232

  แพทย์ที่ปรึกษา                                 336

  ทันตแพทย์                                    94

  รวม                                        2,983
  ------------------------------------------ ----------------------------

หมายเหตุ แพทย์ประจำ หมายถึง แพทย์ที่ทำงานกับบริษัทตั้งแต่ 40 ชั่วไมงต่อสัปดาห์ขึ้นไป
แต่แพทย์ดังกล่าวไม่ถือว่าเป็นพนักงานของบริษัท

  5.2 ผลตอบแทนรวมของพนักงาน

บริษัทและบริษัทย่อยมีค่าใช้จ่ายเกี่ยวกับพนักงานในรูปของ เงินเดือน โบนัส
เงินประกันสังคมและสวัสดิการอื่น ๆ สำหรับปีสิ้นสุดวันที่ 31 ธันวาคม 2550เป็นเงินรวม 4,072
ล้านบาท โดยแบ่งเป็นค่าใช้จ่ายในส่วนของบริษัท จำนวน 1,238 ล้านบาท และบริษัทย่อย จำนวน
2,834 ล้านบาท

นอกจากนี้
บริษัทยังได้จัดตั้งเงินกองทุนเลี้ยงชีพพนักงานตามความในพระราชบัญญัติกองทุนสำรองเลี้ยงชีพ
พ.ศ.2530
ตามระเบียบกองทุนบริษัทและพนักงานต้องจ่ายเงินสะสมเข้ากองทุนเป็นร้อยละของเงินเดือนพนักงาน
โดยพนักงานจะได้รับเงินสมทบของบริษัทเมื่อลาออกจากบริษัทภายหลังจากที่ทำงานครบกำหนด 5 ปี
โดยบริษัทและบริษัทย่อยได้จ่ายเงินสมทบเข้ากองทุนประจำปี 2550เป็นจำนวนเงินทั้งสิ้น 52
ล้านบาท โดยแบ่งเป็นเงินสมทบในส่วนของบริษัท จำนวน 15 ล้านบาท และของบริษัทย่อย จำนวน
37 ล้านบาท ซึ่งรายการดังกล่าวได้รวมอยู่ในรายการค่าใช้จ่ายเกี่ยวกับพนักงานข้างต้นแล้ว

  5.3 นโยบายการพัฒนาบุคลากร

บริษัทได้ตระหนักถึงความสำคัญในการพัฒนาทรัพยากรมนุษย์ให้มีศักยภาพสูงสุด
มีความรู้และทักษะที่จำเป็นต่อการปฏิบัติงาน สามารถปฏิบัติงานได้อย่างมีประสิทธิภาพ มีทัศนคติที่ดี
ปรับตัวยอมรับกับการเปลี่ยนแปลง เพื่อประโยชน์สูงสุดขององค์กรและสร้างความพึงพอใจให้กับลูกค้า
คณะผู้บริหารจึงได้วางนโยบายที่จะให้เจ้าหน้าที่ทุกระดับของบริษัทมีการพัฒนาตนเองอย่างต่อเนื่องและมีการส่งเสริมให้พนักงานเข้าอบรมในหลักสูตรต่าง
ๆ อาทิเช่น การเป็นสถาบันหลักของศูนย์การศึกษาต่อเนื่องของแพทย์ (ศ.น.พ.) หรือ CME
เพื่อเปิดโอกาสให้แพทย์เข้าประชุมวิชาการของโรงพยาบาลกรุงเทพจะได้รับเครดิต
เพื่อนำไปประกอบการต่อใบประกอบวิชาชีพเวชกรรม
นอกจากนี้ยังได้มีการจัดประชุมเชิงวิชาการต่าง ๆ อย่างต่อเนื่องและสม่ำเสมอ
เพื่อเปิดโอกาสให้บุคลากรได้พัฒนาทักษะเชิงวิชาการ